S-854/2008

Mál þetta, sem þingfest var þann 11. desember sl. og dómtekið sama dag, er höfðað með ákæru ríkissaksóknara, dagsettri 21. nóvember 2008, á hendur M-kvk-þgf M. S-kvk-þgf, kt. 000000-0000, Rauðarárstíg 3, Reykjavík,

„fyrir eftirfarandi brot gegn umferðarlögum og almennum hegningarlögum:

1. Fyrir umferðarlagabrot, með því að hafa að kvöldi fimmtudagsins 3. maí 2007, ekið bifreiðinni SL-904 vestur Austurveg í Árborg þrátt fyrir að bifreiðin væri búin þremur negldum vetrarhjólbörðum og án þess að hafa öðlast ökuréttindi.

2. Fyrir rangar sakargiftir, til vara fyrir ranga skýrslugjöf, með því að hafa, er lögregla hafði afskipti af akstri ákærðu, í framangreint skipti, skýrt lögreglu rangt frá nafni sínu og kennitölu, er ákærða gaf upp nafn og kennitölu vinkonu sinnar, K-kvk-ef E-kvk-ef C-x-x, kennitala 000000-0000, og með því leitast við að saklaus maður yrði sakaður um eða dæmdur fyrir umferðarlagabrot, sbr. 1. ákærulið.

Teljast brot ákærðu samkvæmt 1. ákærulið varða við 1. mgr. 48. gr. og 1. mgr., sbr. 3. mgr. 59. gr., sbr. 1. mgr. 100. gr. umferðarlaga nr. 50/1987, sbr. 14. gr. laga nr. 44/1993 og 3. gr. laga nr. 24/2007, sbr. 16. gr. reglugerðar um gerð og búnað ökutækja nr. 822/2004, lið 16.02(6). Telst brot samkvæmt 2. ákærulið aðallega varða við 148. gr. almennra hegningarlaga nr. 19/1940, sbr. 15. gr. laga nr. 101/1976 en til vara við 146. gr. almennra hegningarlaga, sbr. 5. mgr. 15. gr. lögreglulaga nr. 90/1996.

Þess er krafist að ákærða verði dæmd til refsingar.“

Háttsemin eins og henni er lýst í ákærulið 1 er í samræmi við gögn málsins og verður ákærða því sakfelld fyrir hana en hún er réttilega færð til refsiákvæða.

Að kvöldi 3. maí 2007 hafði lögreglan afskipti af ákærðu fyrir að vera með neglda hjólbarða undir bifreið sem hún ók. Við það tilefni gaf hún upp nafn og kennitölu K-kvk-ef E-kvk-ef C-x-x, kt. 000000-0000. Í framhaldi var K-kvk-þgf sent sektarboð og boðið að ljúka málinu með greiðslu sektar. Í framhaldi af því var K-kvk-þgf birt sektarboð eða þann 19. júlí 2007. Áritaði hún þá birtingarvottorðið um að hún hefði ekki ekið umræddan dag. Þann 24. október 2008 var skýrsla tekin af K-kvk-þgf hjá lögreglu og gaf hún þar rithandarsýnishorn. Þann 27. október 2008 gaf ákærða skýrslu hjá lögreglu og játaði að hafa gefið upp nafn og kennitölu K-kvk-ef þegar lögreglan hafði afskipti af henni en hún hefði þá ekki verið með gild ökuréttindi. Fyrir dómi við meðferð málsins játaði ákærða skýlaust háttsemi sína. Gerði hún grein fyrir atvikum umrætt sinn, sem að öllu leyti eru í samræmi við gögn málsins og ákæru í málinu. Með vísan til þess liggur að mati dómsins fyrir að ákærða hafi framið þau brot sem í ákæru greinir og er háttsemin þar rétt heimfærð til refsiákvæða þannig að brot ákærðu varðandi rangar sakargiftir er réttilega heimfært til 148. gr. almennra hegningarlaga nr. 19/1940, sbr. 15. gr. laga nr. 101/1976.

Ákærða er fædd í janúar 1990. Hefur hún ekki áður sætt refsingu svo kunnugt sé. Þá verður að líta til þess að langur tími leið frá því að brotið var framið og þar til ákæra var gefin út eða eitt og hálft ár. Hefur sá dráttur ekki verið skýrður fyrir dóminum. Með vísan til sakaferils ákærðu og þeirra brota er hún hefur verið sakfelld fyrir, greiði ákærða 25.000 krónur í sekt til ríkissjóðs að viðlagðri vararefsingu sem er fangelsi í tvo daga. Þá þykir í ljósi aldurs hennar, sakaferils og þess að mjög langur tími leið frá því að brotið var framið og þar til ákæra var gefin út, óhætt að fresta að öðru leyti ákvörðun refsingar ákærðu skilorðsbundið, með þeim hætti er í dómsorði er kveðið á um.

Enginn sakarkostnaður er í máli þessu.

G-kk-nf Ö-kk-nf J-kk-nf fulltrúi sýslumannsins á Selfossi sótti mál þetta.

D ó m s o r ð

Ákærða, M-kvk-nf M. S-kvk-nf, greiði 25.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í tvo daga. Að öðru leyti er frestað ákvörðun refsingar ákærðu og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940.

Á-kvk-nf G-kvk-nf.